ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660043169
//อ้างอิงเลขที่รับแจ้ง traffy fondue (ZGH48G)
ขอให้ตรวจสอบการต่อเติมบ้านทาวน์เฮ้าส์ชั้นเดียวไม่ถูกต้องตามพระราชบัญญัติควบคุมอาคาร บริเวณ บ้าน (ไม่ทราบเลขที่) หมู่บ้านพงษ์เพชร ซอย 2 ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร จุดสังเกตบ้านทาวน์เฮ้าส์ชั้นเดียว (ไม่ทราบบ้านเลขที่) ลักษณะบ้านเป็นร้านสะดวกซื้อ สีโทนเขียว มีโต๊ะหินตัด มีกระถางต้นไม้วางยืดออกมาบนพื้นที่สาธารณะ เนื่องจากเจ้าของบ้าน บุคคลเพศหญิง (ทราบชื่อเล่น ไม่ทราบนามสกุล) อายุประมาณ 65 ปี สูงไม่เกิน 160 เซนติเมตร รูปร่างผอม ผิวสีขาว ผมสั้น สีดำปนผมหงอก ได้มีการต่อเติมบันไดเข้าออกสูงจากพื้นประมาณ 70 เซนติเมตร หลบอยู่ภายในบ้าน และมีการต่อเติมหน้าต่างด้านบน เป็นชั้นที่ 2 (ตามที่ผู้ร้องแจ้ง) ผู้ร้องจึงเห็นว่าบ้านหลังดังกล่าวไม่ได้นำช่างที่เป็นมืออาชีพมาต่อเติมบ้าน เกรงว่าจะไม่มีความแข็งแรงและพังทรุดลงมาได้ อีกทั้งยังการลักลอบต่อเติมบ้าน ซึ่งเป็นการการกระทำความผิดต่อกฎหมายในการต่อเติมบ้าน (พระราชบัญญัติควบคุมอาคาร) 
//ปัจจุบันวันที่ 11 ตุลาคม 2566 ยังคงมีการเติมค้างคาอยู่ จึงประสงค์ให้หน่วยงานที่เกี่ยวข้องลงพื้นที่ตรวจสอบการต่อเติมบ้านทาวน์เฮ้าส์ชั้นเดียวดังกล่าว เพื่อความถูกต้องตามที่กฎหมายกำหนด  เบื้องต้นได้ทราบรายงานผลการปฏิบัติงานจากกรุงเทพมหานคร ตามเลขที่รับแจ้ง traffy fondue (ZGH48G) โดยสำนักงานเขตหลักสี่ ฝ่ายโยธา ได้ดำเนินการตรวจสอบ ปรากฎว่าไม่พบอาคารที่ทำการต่อเติม แต่ผู้ร้องแจ้งข้อมูลเพิ่มเติมว่า บ้านหลังที่มีการต่อเติมแบบผิดกฎหมายมีอยู่จริง ตั้งจะอยู่ช่วงกลางซอย เป็นร้านสะดวกซื้ออยู่ตรงข้ามกับบ้านเลขที่ 150/98 (เพียงกล่าวอ้างถึงเท่านั้น) จึงประสงค์ให้หน่วยงานที่เกี่ยวข้องดำเนินการตรวจสอบอีกครั้ง (ผู้ร้องประสงค์ปกปิดชื่อ นามสกุล และหมายเลขโทรศัพท์ ประกอบกับผู้ร้องไม่สะดวกจัดส่งภาพถ่ายมาเป็นหลักฐาน เนื่องจากเกรงว่าจะเกิดอันตรายหรือได้รับผลกระทบในภายหลังได้)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata